П Р О Т О К О Л  № 18
от заседанието на Комисия „Съдебна администрация” 
към Съдийската колегия на Висшия съдебен съвет
проведено на 16.10.2024 г. 

Днес, 16.10.2024 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров

На заседанието присъстват: експертният сътрудник на комисията Стефка Тодорова, главен експерт-съдебна администрация и Десислава Стоименова, младши експерт.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 04.10.2024 г. – 11.10.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 04.10.2024 г. – 11.10.2024 г.  

И

1.1. ПРИЕМА ЗА СВЕДЕНИЕ уведомлението от председателя на Окръжен съд - София за прекратено трудово правоотношение със съдебен служител на длъжност „съдебен секретар“ , считано от 27.09.2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Окръжен съд – София.

	1.2. ПРИЕМА ЗА СВЕДЕНИЕ уведомлението от зам. председателя на Районен съд – Видин за предстоящо прекратяване на трудовото правоотношение с двама  съдебни служители за длъжности „съдебен деловодител“ и „съдебен секретар“, на които са връчени предизвестия на 19.09.2024 г. 
и
НЕ ВЪЗРАЗЯВА съдебния служител, заемащ длъжност „административен секретар“ да бъде назначен по реда на чл. 343, ал. 2 от ЗСВ на 1 /една/ щ. бр. за „съдебен секретар“ след освобождаване на щата, както и назначаване на съдебен служител по реда на чл. 343, ал. 2 от ЗСВ на предстоящата да се освободи 1 /една/ щ. бр. за длъжност „административен секретар“ при спазване изискванията на чл. 9, ал. 2 и 3 от ПАС в Районен съд – Видин;
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 до заемане на щата от титуляр  в Районен съд – Видин.

1.3. ПРИЕМА ЗА СВЕДЕНИЕ уведомлението от председателя на Районен съд – Дупница за придобиване право на пенсия за осигурителен стаж и възраст на съдебен служител на длъжност „счетоводител“ през м. октомври 2024 г..
и	
НЕ ВЪЗРАЗЯВА оставането на работа до 30.04.2025 г. на съдебния служител, заемащ длъжност „счетоводител“, предвид приключването на финансовата2024 г. и на първото тримесечие на 2025 г. в Районен съд – Дупница;
ДАВА СЪГЛАСИЕ за трансформирането на 1 /една/ щ. бр. за длъжност „счетоводител“ в длъжност „главен счетоводител“, след освобождаване на съдебния служител, заемащ щата за „счетоводител“ в Районен съд – Дупница;
НЕ ВЪЗРАЗЯВА след трансформирането на 1 /една/ щ. бр. за длъжност „счетоводител“ в „главен счетоводител“, назначаване на съдебен служител по реда на чл. 343, ал. 2 от ЗСВ на съдебен служител от АГП в Районен съд – Дупница;
ИЗПРАЩА решението на дирекция „Бюджет и финанси“, за предвиждане на финансови средства при разпределяне на бюджета за 2025 г. 

1.4. ПРИЕМА ЗА СВЕДЕНИЕ уведомлението от председателя на Административен съд – Монтана за придобиване право на пенсия за осигурителен стаж и възраст на съдебен служител на длъжност „чистач, той и куриер“ през м. ноември 2024 г.
и
НЕ ВЪЗРАЗЯВА оставането на работа до 01.06.2025 г. на съдебния служител, заемащ длъжност „чистач, той и куриер“, след което да се предприемат действия по назначаване на съдебен служител на 1 /една/ щ. бр. за длъжност „чистач, той и куриер“ в Административен съд – Монтана.

1.5. ПРИЕМА ЗА СВЕДЕНИЕ уведомлението от председателя на Административен съд – Велико Търново за назначаване на съдебен служител на длъжност „работник, поддръжка сгради“, считано от 01.10.2024 г., в изпълнение на решение по протокол № 05/27.03.2024 г. на КСА-СК.

1.6. ПРИЕМА ЗА СВЕДЕНИЕ уведомлението от председателя на Районен съд – Габрово за прекратено трудово правоотношение със съдебен служител на длъжност „съдебен секретар“, считано от 23.09.2024 г. 	Съдебният служител е назначен, считано от 08.04.2024 г., след проведен конкурс за длъжността, съгласно решение по протокол № 33/20.12.2023 г. на КСА-ВСС. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ както и за назначаване на съдебен служител по реда на чл. 68, ал. 1, т. 4 от КТ до заемане на длъжността от титуляр в Районен съд – Габрово.
ОТХВЪРЛЯ искането на председателя на Районен съд – Габрово за разкриване на 1 щ.  бр. за длъжност „съдебен архивар“. 
МОТИВИ: Няма промяна в обстоятелствата от м. февруари 2023 г. към момента. Натовареността на съда е изключително ниска. Броят на делата за разглеждане от един съдия месечно за първото полугодие на 2024 г. е 41,46 при 65,00 средно и нарежда съда на 26 място от общо 27 районни съдилища в областните градове.

1.7. ПРИЕМА ЗА СВЕДЕНИЕ уведомлението от председателя на Окръжен съд – Плевен за прекратяване на трудовото правоотношение със съдебен служител на длъжност „съдебен помощник“, считано от 01.10.2024 г.  
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен помощник“ в Окръжен съд – Плевен.

1.8. ПРИЕМА ЗА СВЕДЕНИЕ уведомлението от председателя на Районен съд – Русе за прекратяване на трудовото правоотношение със съдебен служител на длъжност „административен секретар“, считано от 08.10.2024 г. 
и
1.8.1. ОТХВЪРЛЯ искането от председателя на Районен съд – Русе за предприемане на действия по назначаване на съдебен служител на 1 /една/ щ. бр. за длъжност „административен секретар“.
1.8.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „административен секретар“ по щата на Районен съд – Русе.
МОТИВИ: Съдът разполага с длъжности „съдебен администратор“ и „административен секретар“. Натовареността на РС-Русе е под средната за Районните съдилища от страната. Броят на делата за разглеждане от един съдия месечно за първото полугодие на 2024 г. е 52,17 при 65,00 средно. С решения на Пленума на ВСС за последните 2 години са съкратени 2 щ. бр. за съдия, поради което комисия „Съдебна администрация“ към СК на ВСС намира искането за заемане на щ. бр. за „административен секретар“ за неоснователно и предлага да се съкрати.
1.8.3. ИЗПРАЩА решението на председателя на Районен съд – Русе за становище, което да изпрати в тридневен срок след получаването му.

1.9. ПРИЕМА ЗА СВЕДЕНИЕ уведомлението от председателя на Районен съд – Бургас за предстоящо прекратяване на трудовото правоотношение със съдебен служител на длъжност „призовкар“, считано от 01.01.2025 г.  
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“ както и за назначаване на съдебен служител по реда на чл. 68, ал. 1, т. 4 от КТ до заемане на длъжността от титуляр в Районен съд – Бургас.

1.10. ПРИЕМА ЗА СВЕДЕНИЕ уведомлението от председателя на Военно-Апелативен съд за прекратяване на трудовото правоотношение със съдебен служител на длъжност „куриер“, считано от 01.10.2024 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „куриер“ във Военно-апелативен съд.

2. ОТНОСНО: Предложение за изменение и допълнение на Правилника за организация на дейността на Висшия съдебен съвет и неговата администрация.
Извлечение от протокол № 2/07.10.2024 г. на КПВ към Пленума на ВСС.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
2.1. ИЗРАЗЯВА ПОЛОЖИТЕЛНО СТАНОВИЩЕ по предложения проект на Правилник за изменение и допълнение на Правилника за организация на дейността на Висшия съдебен съвет и неговата администрация.

ПРЕДСЕДАТЕЛ 		/п/	
НА КОМИСИЯТА:        
			БОЯН НОВАНСКИ

Боян Магдалинчев....……/п/………

Севдалин Мавров …..…/п/………..

Стефан Гроздев .........../п/.................

  Драгомир Кояджиков…/п/…...…...